આજકાલ ટેટૂ કરાવવાનો ક્રેઝ જોવા મળી રહ્યો છે અને એમાં પણ ખાસ કરીને યંગસ્ટર્સમાં ટેટૂ કરાવવાનો શોખ વધુ જોવા મળી રહ્યો છે. ટેટૂ કરાવવાથી તમારી પર્સનાલિટી કંઇક અલગ જ લાગે છે. અત્યારે યુવતીઓ બોડીના અલગ-અલગ પાર્ટ્સ પર ટેટૂ કરાવવાનો શોખ પૂરો કરતી હોય છે. યુવતીઓ નેક, કમર, નાભિ પર પણ ટેટૂ કરાવતી હોય છે. તો કોઇ છોકરીઓ એવી પણ હોય છે કે ટેટૂ કરાવે છે પરંતુ કોઇ સામે દેખાડો નથી કરતી. પણ મોટે ભાગે જોવા જઇએ તો યુવતીઓ હાથ પર, પગ પર, આંગળીઓ પર, નેક પર ટેટૂ કરાવવાનો વધુ શોખ રાખે છે. હવે માર્કેટમાં ટેટૂના ભાવ પણ ઓછા થઇ ગયાં છે. તમે મોલમાં કે કોઇ ટેટૂ શોપમાં જશો તો ટેટૂ કરાવવા માટે ઓફર ચાલતી હોય છે. એટલે હવે ટેટૂ કરાવવુ પહેલા કરતા બહુ સસ્તુ થઇ ગયુ છે. ટેટૂ કરાવતા પહેલા એક વાતનું ખાસ ધ્યાન રાખો કે કોઇ સારી ટેટૂ શોપમાં જ કરાવવાનો આગ્રહ રાખો. કારણ કે એનાથી તમારા ટેટૂનું ફિનિશિંગ પણ સારુ આવશે અને આ પ્રકારની ટેટૂ શોપ વાળા પ્રોફેશનલ હોય છે. જે ટેટૂ કરવા માટે દરેક માટે નવી સિરિંજનો કરે છે. આમ પણ ઘણીવાર જો ટેટૂ જેવુ કીધુ હોય એવુ ન થાય તો મૂડ જ ખરાબ થઇ જાય છે અને ત્યારબાદ કંઇ થઇ પણ નથી શકતુ. જો કે એકવાર ટેટૂ કરાવ્યા બાદ રીમુવ કરાવી શકાય છે પણ રીમુવ કરાવવા માટેની જે પ્રક્રિયા છે એ ખૂબ જ પીડાદાયક હોય છે. હવે વાત કરીએ તમે ટેટૂ કઇ જગ્યાએ, કેવી રીતે કરાવશો તો સારુ લાગશે.